Dan Morega încă un dosar penal. A lovit o jurnalistă la o conferință de presă
Articole de la același autor
Divizionul 129 Nave Speciale și de Sprijin Logistic angajează soldați gradați profesioniști
16 Februarie 2024
Batalionul de Comando al Armatei Române face recrutări. Condițiile cerute pentru luptătorii din trupele speciale ale MAPN
29 Ianuarie 2024
Bărbat de 34 de ani, din Deleni, dat dispărut în Germania
14 Februarie 2024
IGPR: 400 de posturi în Poliţia Română, scoase la concurs
15 Martie 2024
Dan Ilie Morega s-a ales cu un nou dosar penal, al șaptelea. Poliția Județeană Gorj a confirmat că politicianul este cercetat pentru lovire și alte violențe. Ancheta a fost inițiată după ce a agresat o jurnalistă la conferința de presă.
Fostul prefect de Gorj, Dan Ilie Morega, a împins o jurnalistă care s-a prezentat la conferința de presă anunțată de el, la ora 12.00, transmite Antena3.
"Ieși afară! Nu ești acreditată", spune Morega, în timp ce o împinge spre ușă pe jurnalistă. La biroul din Târgu Jiu au intervenit jandarmii.
Dan Ilie Morega nu poate fi oprit de polițiștii rutieri care l-au prins, din nou, la volan, fără permis. Fostul deputat a fost implicat și într-o tamponare soldată, din fericire, fără victime.
Poliția rutieră nu pare să aibă o soluție ca să-l împiedice pe Dan Ilie Morega să urce la volan. Deși i-a fost suspendat permisul și a fost plasat sub control judiciar, fostul deputat sfidează legea. El continuă să șofeze și, mai mult, chiar comite și accidente rutiere. Din fericire până acum nici un eveniment nu s-a soldat cu victime.
Dan Ilie Morega sfidează legea
Fostul prefect și deputat PNL a fost fotografiat din nou la volan, deși nu are dreptul să conducă. Polițiștii i-au întocmit încă un dosar penal, cu numărul șase. Cu atât mai mult cu cât Dan Ilie Morega a fost implicat și într-o tamponare. Fostul politician a fost fotografiat, lângă o mașină de teren, într-o benzinărie, după ce a fost implicat într-o tamponare.
"La data de 21 martie, polițiști din cadrul Biroului Rutier Târgu Jiu s-au sesizat din oficiu cu privire la faptul că un bărbat, în vârstă de 78 de ani, din Târgu Jiu, în timp ce conducea un autoturism pe strada Fântânii din municipiu, a fost implicat într-un eveniment rutier soldat cu pagube materiale", se arată într-un comunicat al Poliției Gorj.
Dan Ilie Morega a provocat tamponarea în timp ce pleca din benzinărie și se îndrepta spre locuința sa. Potrivit poliției noul dosar penal are ca obiect săvârșirea infracțiunii de conducerea unui vehicul de către o persoană al cărei permis de conducere a fost retras
"În urma verificărilor efectuate de polițiști, a reieșit faptul că bărbatul avea permisul de conducere retras, de la data de 6 februarie a.c. În cauză, a fost întocmit dosar de cercetare penală, sub aspectul săvârșirii infracțiunii de conducerea unui vehicul de către o persoană al cărei permis de conducere a fost retras", au transmis reprezentanții Poliției Gorj.
Fostul politician nu renunță la mașină
Dan Ilie Morega are permisul retras din motive de sănătate. O comisie de medici a stabilit că are discernământul diminuat și că nu este apt să urce la volan. Acest lucru nu l-a împiedicat să urce la volan.
Deși are șofer la dispoziție, din partea firmei pe care o administrează, el preferă să urce la volan și să conducă chiar dacă nu are dreptul.
El a fost depistat în mai multe rânduri în timp ce conducea, deși avea permisul retras. Ultima dată, Ilie Morega a fost depistat în București, în apropiere de Ambasada Rusiei. Din acest motiv a fost plasat sub control judiciar.
Fostul deputat a fost internat la secția Psihiatrie a Spitalului Județean din Târgu Jiu, iar medicii au recomandat să nu se mai urce la volan. Interdicția are o valabilitate de șase luni. Dan Ilie Morega nu a respectat interdicția, dar și-a pus și girofar la mașină și a declarat că este agent în misiune.
Dan Ilie Morega sfidează legea și medicii
La sfârşitul lunii februarie, după ce a fost internat și i-a fost interzis să conducă, Ilie Morega spunea că nu va respecta recomandările medicilor. El afirma că va renunța la medicație și va continua să conducă. Ceea ce a și făcut.
"Nu le iau, dar după o lună vă asigur că o să conduc", afirma Morega după externare, referindu-se la medicamente.
De atunci, polițiștii rutieri îi tot deschid dosare penale, însă degeaba. Ilie Morega continuă să sfideze legea și să-și conducă mașina fără drept.
Comentează știrea
Nu există comentarii introduse pentru acest articol!
Articole pe aceeași temă
Marţi, 05 Martie 2024
Duminică, 03 Martie 2024
Duminică, 03 Martie 2024
Duminică, 25 Februarie 2024
Duminică, 18 Februarie 2024
Dosar penal pentru vătămare corporală din culpă în cazul accidentului cu un autocar şi un autoturism
Sâmbătă, 17 Februarie 2024
Marţi, 13 Februarie 2024
Luni, 12 Februarie 2024
Sâmbătă, 03 Februarie 2024
Miercuri, 24 Ianuarie 2024